
Sokkolta a piacot az Apple 64 bites processzora 10 


Nem voltak felkészülve az iparág szereplői egy ilyen horderejű bejelentésre. 

Az első iPhone-okat is könnyedén lehallgatták az NSA szakemberei. 


Aki nem tett megjegyzésekről is tud a Facebook 12 


Egy kutatás alapján a ki sem tett bejegyzéseket is tárolja a közösségi oldal. 


900 ezer euróra büntették a Google-t 12 


A spanyol adatvédelmi biztos kifogásolja a Google adatgyűjtési szokásait. 


Feltörték a Skype Twitter oldalát 12 


A Microsoftot szidalmazó üzenetek kerültek ki a népszerű szolgáltatás Twitter oldalára. 


em 


Alcor Access D785M - Telefonba bújt táblagép 13 


Leteszteltük az Alcor mobil funkciókkal felruházott táblagépét. 

A legerősebb kompakt mobil: Sony Xperia Z1 Compact 


A japán gyártó kisebb házba csomagolta jelenlegi 


csúcskészülékét. 


Igaznak bizonyultak a pletykák, a japán gyártó tény- 
leg bemutatta a jelenlegi csúcskészüléke, az Xperia 21 
kisebb változatát, amely végül 21 Compact néven kerül 
piacra. Ezúttal viszont nem követték azt a receptet, 
hogy a kisebb méret gyengébb paraméterekkel is jár. 

A Samsung, HTC és más gyártók "mini" modelljeihez 
képest a Z1 Compact teljes egészében megkapta a 
nagytestvér tudását. Ide tartozik többek közt a 20,7 
megapixeles Carl Zeiss optikás, autofókuszos és LED 
villanós kamera is. 


Változatlanul egy négymagos, 2,2 GHz-es Snapdragon 
800 chip adja az erőt, melyhez 2 GB RAM társul, ezzel 
messze a legerősebb "mini mobil". Ami változott, az a 
kijelző, egyrészt 4,3" lett a képátló, másrészt a felbon- 
tás 720p-re módosult, de ezúttal is egy Sony Bravia 
Triluminos IPS panelt alkalmaztak. Elsőként Android 


4.3-mal fog debütálni a Z1 Compact, ezt azonban 
nemsokára követi a 4.4-es frissítés, Végül még egy 
dolog ment össze, az akkumulátor 2300 mAh kapaci- 
tású, reméljük, hogy ezzel az üzemidő se lesz túlzottan 
"kompakt". A Sony Xperia 21 Compact februárban kerül 
majd a boltok polcaira, a gyártó egyelőre nem közölte, 
hogy milyen áron. 


14 órát bír egy töltéssel az új Samsung ATIV Book 9 


A koreai gyártó frissítette szupervékony laptopját az 
idei évre. 


A Samsung igen sok területen képviselteti magát, az 
idei CES alkalmával leginkább a 4K felbontású tévék és 
az új tabletek voltak kihangsúlyozva részükről. Ugyan- 
akkor különösebb felhajtás nélkül frissítették az ultra- 
book kategóriát is, azon belül az ATIV Book 9 sorozatot. 
A már eddig is csinos külső nem változott, az újításokat 
belül kell keresni. Az ultravékony gép lelke az Intel Core 
i5 és í7 processzorok ULV (Ultra Low Voltage) változa- 
tai, melyek a nagy teljesítmény mellett igen alacsony 
fogyasztással bírnak. 


Ennek és a szintén frissített akkumulátornak köszönhe- 
tően az új ATIV Book 9 egyetlen töltéssel akár 14 órányi 
folyamatos használatra is képes, ez pedig igen impresz- 
szív egy ennyire kecses laptoptól, mellesleg az elődhöz 

képest 4099 a javulás. Ahhoz, hogy legyen is mire hasz- 
nálni a gépet, többek között dupla SSD vagy akár 1 TB 
kapacitású hagyományos merevlemez gondoskodik. A 
frissített ATIV Book 9 sorozat elérhetőségének idejéről 
és az áráról egyelőre nincs információ. 

Új szintre emeli a 3D-s tervezést a 3D Systems 


Két új, igen érdekes kütyüt is bemutattak a 3D-s nyomtatók mellett. 


Igen aktívan dolgozott az elmúlt időszakban a 3D 
Systems csapata, az amerikai vállalat ugyanis rengeteg 
újdonsággal érkezett a las-vegasi rendezvényre. A 3D-s 
nyomtatók mellett bemutatkozott a világ első, felhasz- 
nálóknak készített 3D-s egere és megjelent a háromdi- 
menziós letapogató eszköz iPad verziója is. 


Touch 

A számítógépes tervezés új szintjét valósíthatjuk meg a 
Touch névre keresztelt, 3D-s haptikus egérrel. A kütyü 
lényege, hogy a tervezők ezentúl professzionális kere- 
tek között dolgozhatják ki a háromdimenziós terveiket 


Bár első látásra nem teljesen egyértelmű, hogy mekko- 
ra sikert arat majd az újdonság, a gyártó szerint sok ter- 
vezési területen nagy hasznát vehetik majd a modell- 
nek. Az biztos, hogy nem lesz tömegmodelli, egyetlen 
példányért ugyanis 500 dollárt kérnek. A készülékhez 
tartozik a még augusztusban bemutatott, a tervezést 
nagyban megkönnyítő Sculp nevű szoftver is. 

iSense 


Még 2013-ban mutatkozott be a vállalat 3D-s letapo- 
gató készüléke a Sense. Segítségével egy pillanat alatt 
elkészíthetjük egy személy pontos 3D mását, de egy 
ruha vagy állat digitalizálása sem akadály többé. A 3D 
Systems most egy még nagyobb népszerűségre szert 
tehető kiadást leplezett le, az iSense ugyanis a már 
ismert készülék iPad-hez készített variánsa. 


Az új kiadás kisebb és könnyebb a már piacon lévő 
modellnél, így várhatóan azok körében is nagy sikert 
arat majd, akik eddig a méret okán nem vásárolták meg 
a Sense-t. Az 500 dolláros áron megjelenő modellel 
leghamarabb az év második felében találkozhatunk a 
boltok polcain. 


Az alábbi videón megtekinthető az eredeti Sense mű- 
ködés közben: 

Antibakteriális üveget fejlesztett a Corning 


A Corning legújabb terméke egy új területen hozhat változást a mobil eszközökben. 


Talán a Corning név, mint gyártó nem mindenkinek 
ismerős, ha viszont úgy emlegetjük, hogy a gyártó, aki 
a Gorilla Glass-t készíti, akkor biztosan beugrik, kiről 

is van szó. Ahogyan a telefonok és egyáltalán a mo- 
bileszközök fejlődnek, a Corning sem unatkozik, folya- 
matosan fejleszti újabb és újabb termékeit. A 2014-ben 
megvásárolható mobilok és tabletek nagyobb részén 
már a legújabb, harmadik generációs Gorilla Glass 3 
üveg található. Miután ezek az eszközök szinte a nap 
24 órájában használat alatt vannak, így egy új problé- 
mával kell szembenéznünk. 


Miután rengeteget fogdossuk őket, ezért a felületükön 
sokszor milliószám hemzsegnek a láthatatlan baktéri- 
umok, vírusok és egyéb nemkívánatos dolgok. Ez ellen 
szeretne fellépni a Corning az új, Antibacterial Glass 
termékével. A tesztek során az összefogdosott üveg fe- 
lülete 2 óra elteltével szinte 10090-ig baktériummentes 

lett, a gyártó ráadásul garantálja, hogy ezt a tulajdon- 
ságát élettartama végéig megőrzi az üveg. A Corning 
újdonságának megjelenési ideje még nem ismert, de 
idén szinte biztosan találkozunk majd olyan termékkel, 
amely már Antibacterial Glass-t használ. 


Laptop és tablet egyben az ASUS Transformer Book Duet 


Windows, Android, laptop vagy tablet, a Transformer 
Book Duet mindre képes. 


A tajvani gyártótól nem áll távol a kísérletezgetés, a 
különleges, többcélú eszközök megvalósítása. Most is 
egy ilyen készüléket mutatta be, melyet Transformer 
Book Duet néven ismerhetünk meg. Első látásra ez egy 
ultrabook, hiszen 13,3 hüvelykes kijelzője (HD vagy full 
HD felbontással) van, vékony, nincs optikai meghajtó 
benne. A látszat viszont csal, mivel a felső részt egy- 
szerűen le tudjuk választani a billentyűzetről, így pedig 
egy (kissé méretes) tablet lesz a kezünkben. Ilyet per- 
sze már másnál is láthattunk, de az ASUS csavart egyet 
a dolgon, mivel nem csupán két eszközt gyúrt egybe, 
hanem két operációs rendszert is. 

A Book Duet ugyanis párhuzamosan használja a Win- 
dows 8.1-et és egy Android 4.2-t, melyek között csupán 
négy másodperc alatt válthatunk. Ultrabook szinten 

se vall ám szégyent, hiszen a gép erejét egy Intel Core 
13, 15 vagy Í7 processzor adja, amihez a tablet részben 
64 vagy 128 GB-os SSD tartozik. Az alsó részben akár 

1 TB-os merevlemez lehet bővítésként, tovább 4 GB 
DDR3L RAM, USB 3.0 és 2.0, LAN, HDMI csatlakozókat 
is találunk, a tablet részen microSD is helyet kapott. Az 
akkumulátor Windows 8.1 esetén 5 órát, míg Android- 
dal 6 órát bír folyamatos használattal. A kompletten 
1,9 kg-os Transformer Book Duet boltokba kerülésének 
ideje még nem ismert, viszont azt elárulták, hogy elég 
barátságos, 600 dollár lesz az induló ára. 

Tablet profiknak: Samsung Galaxy Note Pro és Tab Pro 


A CES most a táblagépekről szól, legalábbis a Samsung részéről. 


Természetesen egy olyan esemény, mint a CES nem 
múlhat el Samsung bejelentés nélkül. A koreai óri- 
ásvállalat kapott is az alkalmon, a gigantikus tévék, 
hűtők, mosógépek mellett a tabletek terén is villantott 
újdonságokat. Két új széria indult most útjára, ezek a 
Note Pro és Tab Pro nevet kapták. Előbbi jelenleg csak 
egyetlen tagot számlál, utóbbinál viszont egyből három 
változat is piacra kerül majd. 


Samsung Galaxy Note Pro 12.2 

Kezdjük a sort a legkomolyabbal, a Galaxy Note Pro 
12.2-vel. Ahogy a neve is mutatja, ez egy elég méretes, 
12,2"7-es kijelzővel rendelkezik, és nem hiányozhat a 
Note széria egyedisége, az S Pen érintőtoll sem. Kül- 
sőleg nem fogunk hanyattesni tőle, a Note 10.1 2014 
Edition-re tökéletesen hasonlít, persze kicsit nagyobb 
kivitelben. Csupán 7.95 mm vékony és 750 grammos há- 
zában azonban nagyon komoly tudás van. A kijelző Su- 
per Clear LCD, ám 2K felbontással bír, tehát 2560x1600 
pixelt jelenít meg, ez pedig rendkívül éles képet bizto- 
sít. A burkolat mögött egy igazi erőmű, a Oualcomm 
Snapdragon 800 dolgozik, négymagos kivitelben, 2,3 
GHz-es órajelen, legalábbis az LTE kivitelben, mert a 
3G vagy WiFi only változatok a Samsung saját, Exynos 
5420 chipjét kapják. 


Ez utóbbi 444 magos, de bizonyára itt sem lesz prob- 
léma a működéssel, főleg hogy mindkét változatnál 

3 GB RAM is rendelkezésre áll. A belső memória sem 
kevés, 32 vagy 64 GB lehet, amihez microSD bővítést is 
kapunk. 2 megapixeles előlapi és 8 megapixeles hátlapi 
kamerával fotózhatunk, utóbbi autofókuszt és LED 
villanót is kap. Mindezt pedig megfejelték egy igen 
masszív, 9500 mAh-s akkumulátorral, ami a gyártó 
szerint 10 órányi folyamatos videózást bír egyetlen töl- 
téssel. Érdemes szót ejteni arról is, hogy a Note Pro és 
Tab Pro készülékekben új kezelőfelület is debütál, ez a 
Magazine UX nevet kapta, továbbá az is közös bennük, 
hogy mindegyik a legfrissebb Android 4.4-es verzióval 
érkezik. 

Samsung Galaxy Tab Pro 12.2, 10.1 és 8.4 

A Tab Pro modellek külsőleg nem nagyon különböznek a 
Note Pro-tól, persze itt nyoma sincs az S Pen tollnak. A 
12.2-es változat az S Pen-t kivéve tökéletesen egyezik a 
Note Pro 12.2-vel, így itt is 2K felbontású kijelző, szu- 
pererős processzor és masszív akkumulátor van beépít- 
ve. Az érdekesebb az, hogy a kisebb készülékeknél se 
vették túlzottan spórolósra a figurát. 


A 101 és a 8.4 szintén 2K felbontással kelleti magát, 
ami főleg az utóbbi, legkisebb verziónál extrém jó kép- 
minőséget ígér. Ugyancsak közös a Oualcomm/Exynos 
processzor, a kamerák, a külső formaterv, ami viszont 
változás, hogy itt "csak" 2 GB RAM jár, valamint a szin- 
tén bővíthető belső memória 16 vagy 32 GB-os lehet. Ja, 
és persze az akkumulátor is gyengébb, hiszen mégis- 
csak kisebb a hely. Ez a 10.1 esetében 8220 mAh-t, a 
8.4 esetében pedig 4800 mAh-t jelent. Ezek a tabletek 
is az Android 4.4-es verziójával és az új Magazine UX 
felülettel rendelkeznek. Jelenleg nem áll rendelkezésre 
információ az árakról, azonban azt már elárulták, hogy 
még az első negyedévben mind a négy tablet megvásá- 
rolható lesz, első körben fekete és fehér színekben. 

ASUS PadFone mini: a tabletté alakítható mobil 


A PadFone széria legkisebb tagja mutatkozott be a CES kiállításon. 


Az ASUS egyik nagy durranása volt a Padfone megje- 
lenése, hiszen a tabletté alakítható mobil valóban egy 
különleges, innovatív újítás volt a piacon. Azóta már 
kétszer is volt generációváltás, most pedig elérkezett 
az idő, hogy egy új taggal bővüljön a kínálat. A PadFone 
mini azoknak jelenthet majd alternatívát, akik egy em- 
beri méretű mobil és tablet párosát szeretnék magu- 
kénak tudni. Maga a PadFone mini egy 4"7-os kijelzővel 
rendelkező okostelefon, ami a mai hatalmas tepsik 
között szinte már aprónak számít. Külsőleg a szintén 
most bejelentett ZenFone telefonokra hasonlít, sőt 
ebben is Intel Atom processzor dolgozik, konkrétabban 
egy 1,6 GHz-es 22560-as verzió ráadásul dual SIM-es. 


Az 1 GB RAM és 8 GB belső memória mellé microsD 
bővítés is jár, valamint 8 megapixeles kamera, viszont a 
kijelző csak WVGA felbontású, de IPS, úgyhogy ez any- 
nyira nem lesz zavaró. A táblagépként funkcionáló ka- 
bát már HD (1280x800 pixel) kijelzőt tartalmaz, mégpe- 
dig 7 hüvelykes kivitelben, ezzel tabletként is kompakt, 
könnyen hordozható egység marad. Érdekesség, hogy 
a telefonban mindössze egy 1170 mAh-s akkumulátor 
van, a dokkolóban ezt egy 2100 mAh-s második egység 
egészíti ki. A PadFone mini az Android 4.3 Jelly Bean 
verzióval kerül a polcokra, de már be van ígérve a 4.4- 
es frissítés is, illetve ezen is rajta van a most debütált 
ZenUl egyedi kezelőfelület is. 

Vírusokkal fertőzte a 
gépeket a Yahoo 


A Java hibáját kihasználva több tízezer gépet fertőz- 
hettek meg ismeretlenek. 


Kétségtelen, hogy a keresővállalatok legnagyobb 
bevételeiket a hirdetésekből szerzik be. A felhasználók 
ugyanis naponta több millió keresést bonyolítanak, az 
ilyen cselekmények megfigyelésével pedig sokkal sze- 
mélyre szabhatóbb, ezáltal nagyobb profittal kecsegte- 
tő találatokat lehet biztosítani. 


Van, amikor homokszem kerül a gépezetbe és nem min- 
den úgy alakul, ahogy azt előzetesen tervezték. Most 
két biztonság cég jelezte, hogy rosszindulatú szoftvere- 
ket érzékelnek a Yahoo hirdetési rendszerében. Ezek a 
Java hibáját kihasználva óránként közel 27 ezer számí- 
tógépre juthatnak el. A Fox IT még pénteken fedezte fel 
a hibát, állításuk szerint már december 30-a óta lehet- 
nek problémák a rendszerben. A szakemberek azt is 
hozzátették, hogy bár nem világos, hogy kik állhatnak 

a cselekmény mögött, minden bizonnyal anyagilag is 
érdekeltek, mivel a megfertőzött gépeken lévő adatok- 
kal akár meg is zsarolhatják a felhasználókat. 


Ugyanerre a következtetésre jutott Mark Loman a 
Surfright nevű anti-vírus cég vezetője. Szerinte az 
alapvető probléma az, hogy a Java már több mint két 
évtizedes technológia, ezáltal rengeteg kockázatot rejt, 
nem véletlen, hogy már rég felváltották az olyan meg- 
oldások mint a JavaScript vagy a Flash. Épp ezért azt 
javasolja, hogy ha megoldható, akkor kapcsoljuk ki az 
automatikus Java futtatást a gépünkön, így megelőz- 
hetjük az ilyen veszélyeket. 


A Yahoo meglepően hamar reagált a problémára, állítá- 
suk szerint ugyan találtak rosszindulatú szoftvereket 

a rendszerükben, ám ezeket azonnal eltávolították, így 
már nincs ok a félelemre. 

Egy asztalhoz ül 
a Samsung és az Apple vezére 


Talán valamilyen megegyezésre juthat a két vállalat. 


Az elmúlt évek egyik legtöbbet hangoztatott persoro- 
zata az Apple kontra Samsung ügy volt. A két vállalat 
még 2010-ben esett egymásnak, az Apple ugyanis nem 
nézte jól szemmel, hogy dél-koreai riválisának új mo- 
delljei nagy hasonlóságot mutatnak az ő termékeivel. 


Steve Jobs akkor még azt nyilatkozta, hogy akár a cége 
teljes kézpénzállományát is felhasználja, csak hogy 
legyűrjék a Samsungot. Utóda, Tim Cook már nem eny- 
nyire harcias, állítása szerint mindig is utálta a bírósági 
ügyeket. 


Lehet, hogy hamarosan végre megoldás születik, a 

két cég vezetője ugyanis február 19-én leül egymással 
beszélgetni, hátha ez segít pontot tenni az ügy végére. 
Reméljük, hogy sikerül valamilyen megegyezésre jutni- 
uk, és a lépés példát mutat majd a többi, pereket terve- 
ző gyártó számára, hogy nem ez a módszer a megfelelő 
megoldás az ügyeik rendezésére. 

7 éves az iPhone 


A hetedik születésnapját ünnepli a kaliforniai vállalat 
mobilja. 


2007 január 9-én leplezte le Steve Jobs az Apple azóta vi- 
lághírűvé vált okostelefonját az iPhone-t. Az azóta már 
híressé vált előadáson a cég alapítója gyermeki örömtől 
telve mutatta meg az ott ülő közönségnek, hogy milyen- 
nek képzelik ők a jövő készülékét. Természetesen akkor 
még közel sem érződött ekkora hatás, de mára tudjuk, 
hogy többek között az iPhone inspirálta a Google-t, hogy 
a BlackBerry vetélytársnak készülő Androidot inkább az 
Apple mobiljával szemben állítsák harcba. 


VouTube: , Steve Jobs iPhone 2007 Presentation" 


Az elmúlt évek során természetesen rengeteget válto- 
zott a modell, többek között az akkor még iPhone 05S- 
nek hívott rendszer 2.0-ás változatának köszönhetjük az 
App Store-t a világ első okostelefonos szoftveráruházát 
de legalább ekkora durranás volt 2013-ban az i0S 7 is. 


Sokkolta a piacot az 
Apple 64 bites processzora 


Nem voltak felkészülve az iparág szereplői egy 
ilyen horderejű bejelentésre. 


Valósággal sokkolta a processzorgyártókat az Apple 
iPhone 55-ben megjelent A7 processzor. A 64 bites 
egység ugyanis messze megelőzte a korát, a gyártók 
nem voltak felkészülve ilyesmire, még az ütemterv- 
ben sem szerepelt efféle megoldás. 


Ez az információ egy névtelen Oualcomm infor- 
mátortól származik, állítása szerint egy hatalmas 
gyomros volt az ipar számára a bejelentés. Igaz, hogy 
jelenleg még nincs kimutatható hatása a 64 bitnek, 
ám az összes okostelefon gyártó most ilyen procesz- 
szort akar rendelni, ők pedig nem tudják teljesíteni a 
kérést. A forrás a megapixelekhez hasonlította a kér- 
dést, hiába nem az a legfontosabb egy kameránál, 

a fogyasztók mégis ez alapján ítélkeznek és mivel 
most a 64 bit számít menőnek, így elvárják, hogy az 
legyen az ő okostelefonjukban is. 


A Oualcomm mír igyekszik felvenni a kesztyűt, 
nemrég bejelentették az első 64 bites architektúrá- 
jukat mely az Apple megoldásával szemben kifeje- 
zetten az alsókategóriás modelleket célozza, ennek 
piacra dobása várhatóan jövőre történik meg. 

A bemutató óta sok víz lefolyt a Dunán, a cég termékei 
vékonyabbak és könnyebbek lettek és mára már szemünk 
sem rebben, ha megtudjuk, hogy az aktuális modell egy 
2-3 évvel ezelőtti laptop teljesítményével rendelkezik. 


Néha még belegondolni furcsa, hogy ezen idő alatt 
mennyi minden megváltozott, manapság életünk min- 
den részét okoskütyük figyelik, így elképzelni is nehéz, 
hogy hol leszünk majd 7 év múlva. Azonban a tippelge- 
tésre nem ez az ideális hely, most inkább emlékezzünk 
arra a készülékre, mely sikerrel 

indította el a mai őrületet: 


Boldog születésnapot 
iPhone! 


Rekordot dönthet idén az 
Android 


2014-ben akár 1 milliárd androidos eszköz is gazdára 
találhat. 


2014-ben több mint 1 milliárd új androidos készülék 

is gazdára találhat, legalábbis ha hihetünk a Gartner 
elemzésének. Az általuk készített előrejelzés szerint 
ugyanis minden eddiginél népszerűbb lehet a Google 
rendszere és 2690-kal növekedhet a zöld robotos rend- 
szer részesedése. 


Az Apple sem jár majd rosszul idén, a Gartner szerint 
ugyanis a kaliforniai vállalat az előző évhez képest 
289o-kal többet, 344 millió iOS és OSX alapú gépet 
értékesít majd. Sőt, a Windows Phone 
rendszer rajongói is örülhetnek, a szá- 
mítások szerint az általuk használt 
kütyükből a 2013-ban eladott 

328 millió darabnál jelentősen 
több, akár már 360 millió pél- 

dány is gazdára találhat a 2014-es 
évben. 


FeN 

Wifi alól is 
bejutott a 
gépekbe az NSA 


Akár több utcával arrébb is be 
tudtak jutni egy célszemély 
számítógépére. 


Újabb bizalmas NSA informá- 
ciók kerültek nyilvánosságra, 
ezúttal a Der Spiegel-től. A né- 
met magazin ugyanis egy olyan, 
a Nemzetbiztonsági Hivatal 
által előszeretett megoldásról 
cikkezett, mely segítségével az 
ügynökök könnyedén behatol- 
hattak egy célszemély számító- 
gépére majd ott kémprogramot 
is el tudnak helyezni, pusztán a 
Wifi hálózaton keresztül. 


A víz és ütésálló dobozban 
található laptop ugyanis olyan 
erősségű antennákkal rendel- 
kezett, melyek segítségével 
akár 13 kilométer távolságból is 
működtetni lehetett. Mivel az 
eszköz csak Windows 2000 és 
Windows XP alapú számítógé- 
pekbe tud bejutni, egyáltalán 
nem valószínű, hogy még ma is 
használatba lenne, ám minden 
bizonnyal nem járunk messze 
az igazságtól, ha azt gondoljuk, 
hogy létezik egy utódja, mely 

a legmodernebb eszközökbe is 
bejut. 

Egy mindent feltörő 
szuperszámítógépen 
dolgozik az NSA 


Állítólag már nagyon dolgoz- 
nak egy minden eszközbe bejutó 
kvantumszámítógépen. 


Az ember már lassan fel sem kapja a 
fejét az NSA hírekkel kapcsolatban, 
az Amerikai Nemzetbiztonsági Hi- 
vatal ugyanis számtalan alkalommal 
bizonyította, hogy bizony mindenbe 
bele akarnak nézni. Az eddig kikerült 
bizonyítékok alapján ez gyakorlatilag 
sikerült is, az NSA már járt sok fel- 
használó iPhone-jában vagy számí- 
tógépében. 


Ennyivel viszont nem elégednek meg 
odaát, a legújabb, Edward Snowden 
által nyilvánosságra hozott adatok- 
ból ugyanis kiderül, a hivatal egy 
titkosítások feltörésére használandó 
kvantumszámítógépen dolgozik. Az 
eszköz a része egy 79,7 millió dollá- 
ros "áthatolni a tökéletes célponton" 


nevű projektnek mely kivitelezése 
jelenleg is zajlik a College Park-ban. 


Scott Aaronson az MIT számítógé- 
pes tudományokkal foglalkozó do- 
cense azt nyilatkozta, hogy szerin- 
te az NSA sokkalta előrébb járhat a 
nyitott világban, mint azt bárki gon- 
dolja. Az Amerikai Nemzetbiztonsá- 
gi Hivatal szerint viszont nincs szó 
másról, mint egy az EU és a svájci 
kormány által is finanszírozott kvan- 
tum számítógépekkel kapcsolatos 
fejlesztésekben vesznek részt. 


Daniel Lidar a Dél-Kaliforniai Egye- 
tem professzora igen jól összefoglal- 
ta a kialakult helyzetet: "A kvantum 
számítástechnika azért ironikus, 
mert ha el tudod képzelni, hogy vala- 
ki egy, több évtizedig mindent feltö- 
rő kvantumszámítógépet épít, azért 
már most kell aggódnod". 


Az NSA botrány tehát mindenkép- 
pen jó úton halad afelé, hogy 2013 
helyett egy egész évtized egyik leg- 
nagyobbjává nője ki magát. Ha a hi- 
vatalon műlik, ez minden bizonnyal 
be is fog következni. 


Az iPhone-okba is belelátott az NSA 


Az első iPhone-okat is könnyedén lehallgatták az NSA szakemberei. 


2013-ban világossá vált, hogy gya- 
korlatilag mindegy, hogy milyen 
eszköz, az NSA képes feltörni és ki- 
szedni a benne lévő adatokat. Már 
korábban is gondoltuk, hogy a ha- 
talmas népszerűségnek örvendő iP- 
hone sem maradt ki a kütyük közül, 
a most nyilvánosságra került adatok 
szerint gyanúnk kiválóan be is igazo- 
lódott, a nemzetbiztonsági hivatal 
könnyedén bejutott az Apple készü- 
lékébe. 


A Spiegel számolt be róla, hogy az 
NSA egy dropoutjeep névre keresz- 
telt eszköz segítségével a telefonon 
tárolt adatokba is belenézhettek, 
illetve arra is lehetőség volt, hogy 
távolról bekapcsolják a telefon mik- 
rofonját. A módszer egyébként olyan 
precízen, kódolt formában szerezte 


meg az adatokat, hogy a tulajdonos 
egyáltalán nem értesült róla, sem- 
milyen jel nem utalt rá, hogy éppen 
mit csinál a készülék, akkor sem, ha 
az épp használatban volt. 


A kiszivárgott dokumentumok alap- 
ján a módszer csak az első generáci- 
ós, azaz a 2007-2008 között kapható 
iPhone modellel működött, ám arról 
nincs információ, hogy azóta, egy 
más metódus segítségével nem-e 
hallgatják le az újabb készülékek tu- 
lajdonosait. 


Az Apple természetesen sietve kom- 
mentálta az értesüléseket, állításuk 
szerint egyáltalán nem tudtak a do- 
logról és semmilyen formában nem 
segítik az NSA-t azzal, hogy belé- 
pést biztosítanak a készülékeikbe. 

Aki nem tett megjegyzésekről is tud a Facebook 


Egy kutatás alapján a ki sem tett bejegyzéseket is tárolja a közösségi oldal. 


Bizonyára mindenkivel előfordult, hogy tett volna egy 
csípős megjegyzést valamire, ám a nyugalom érdeké- 
ben inkább törölte a kiírását. Eddig azt gondoltuk, hogy 
ilyenkor köddé válik az eddig bevitt információ, ám 
mostanra kiderült, hogy ez bizony egyáltalán nincs így. 


Sauvik Das és Adam Kramer a Slate.com számára készí- 
tett kutatásukban kiderítették, hogy a közösségi oldal 
eltárolja az el nem küldött üzenetek adatait méghozzá 
abból a célból, hogy megállapítsa, azok mennyiben 
bizonyulnának hasznosnak. A kutatók ezt egy egyetemi 
hallgató esetével szemléltették aki azért nem tesz ki 
egy, a társai számára érdekes eseményről való meghí- 
vót mert nem akarja idegesíteni az ismerőseit, pedig 
bizonyára sokaknak hasznos lenne. 


Goógle 


900 ezer euróra 
büntették a Google-t 


A spanyol adatvédelmi biztos kifogásolja a Google 
adatgyűjtési szokásait. 


Komoly büntetést szabott ki a spanyol adatvédelmi 
biztos a Google-re. A 900 ezer eurónyi, azaz körülbelül 
260 millió forintnyi büntetést azért kell befizetniük, 
mert a hivatal szerint engedély nélkül gyűjtöttek infor- 
mációt a szolgáltatásaikon keresztül a felhasználókról. 


Indoklásuk szerint a Google nem tájékoztatja meg- 
felelően a felhasználókat illetve azt is aggályosnak 
találták, hogy túlságosan is hosszú ideig tárolódnak 

el az adatok a cég szerverein. Érdekesség, hogy bár 
jelenleg 6 uniós országban vizsgálják a cég adatgyűj- 
tési szokásait, a kaliforniai vállalat azóta sem hajlandó 
ezen változtatni, szerintük mindenben megfelelnek a 
törvényi előírásoknak. Kérdés, hogy most mit lépnek, 
az adatvédelmi biztos határozatában ugyanis az is 
szerepelt, hogy a büntetés befizetése mellett az eddig 
használt metóduson is változtatniuk kell. 

A Facebook pedig szeretné megérteni az ilyen törlések 
mögötti okot, ezért tárolja el az információkat. Bár 
mindketten elmondták, hogy a Facebook ettől még 
nem tárolja el a személyhez tartozó adatokat, azért 

ne feledjük, hogy újabb bizonyítást nyert, hogy bizony 
minden adatunk egy nyitott könyv az internet világá- 
ban, így bánjunk óvatosan azzal, mit hova írunk le. Sőt, 
mostantól már arra is figyeljünk, hogy mit nem. 


Skype 0 1- KG 
"Skype 

Dont use Microsoft 

emails(hotmail, outlook), They are 

monitoring your accounts and selling the 

data to the governments.More details soon 

SEA 


4 Reply €I Retweet "Ár Favorite 900 More 


Feltörték a Skype 
Twitter oldalát 


A Microsoftot szidalmazó üzenetek kerültek ki a 
népszerű szolgáltatás Twitter oldalára. 


Igencsak meglepő üzenetekkel találhatták magukat 
szembe a Skype Twitter oldalának követői a tegnapi 
napon. A többek között a Washington Post, a New- 
York Times és a Twitter feltörésével ismerté vált 
szíriai elektronikus hadsereg (SEA) ugyanis nemes 
egyszerűséggel olyan üzeneteket helyezett el a Skype 
Twitter oldalán, minthogy a Microsoft megfigyeli a 
felhasználóit, a kapott adatokat pedig továbbítják az 
amerikai kormánynak. 


A kérdéses üzeneteket azóta természetesen eltávo- 
lították, a Microsoft pedig azon nyomban megkezdte 
az összes többi közösségi oldala védelmének megszi- 
gorítását, hogy a jövőben több ilyen ne fordulhasson 
elő. 

Alcor Access D785M - Telefonba bújt táblagép 


Leteszteltük az Alcor mobil funkciókkal felruházott táblagépét. 


A táblagépek kínálat már igen 
szélesnek mondható, azonban van 
egy kategória, melyre mostanáig 
nem igazán csaptak le a gyártók. 
Ez pedig nem más, mint a GSM 
hívásra is képes óriásmobilok, vagy 
inkább apró táblagépek, márpedig 
pontosan itt versenyez az Alcor 
újdonsága az Access D785M. 


Csomagolás 

Továbbra is az egységes kiné- 
zet jellemzi az Alcor készülékek 
dobozait, a tesztpéldány is egy 
fehér színű, türkiz csíkkal "átkö- 
tött" csomagolásban érkezett. A 
gyártó igazán bőséggel pakolta a 
tartozékokat a dobozba, a tábla- 
gép alatt ugyanis megtaláljuk az 
autós navigációhoz használt tartót 
és a szélvédőre való rögzítéshez 
tapadókorongot is. 


Egyedi töltőcsatlakozó szerencsére 
nem került a készülékre, ehhez a 
szabványos microUSB csatlakozót 
használja. Kapunk még egy szi- 
vargyújtóval használatos második 
töltőt is, no és a microUSB kábel is 
a repertoár része. 


WIKITECH.HU 


Külső 

Megfizethető árért nem vár az em- 
ber extravagáns külsőt, ez az Alcor 
esetében maradéktalanul teljesül 
is. A letisztult, gomboktól mentes 
előlapot elfoglalja a 77-es, 1024 x 
600 pixel felbontású TN panellel 
rendelkező képernyő. Felette a 
telefonáláshoz használatos hang- 
szóró és a VGA felbontású kamera 
található. 


A kissé ívelt hátlapot a gyártó más 
modelljeinél is megismert módon 
három részre bontották. Legalulra 
került az Alcor márkanév, a soro- 
zatszám, a modellnév és a 8 GB-os 
kapacitást jelző felirat. A középső, 
érdes anyaggal borított részen 
mindösszesen a mikrofon nyílása 
árválkodik, az érdekességek feljebb 
találhatóak. 


Elsőként kizárólag a 3.5 mm-es 
jack és a microUSB csatlakozója 
látható, ám egy apró nyílás utal 
arra, hogy itt bizony más dolgok is 
helyet kaptak. Miután egy kisebb, 


szívrohamot okozó reccsenés után 
lepattintottam az egyébként tel- 
jesen ép fedelet, felvillant elöttem 
a kettő SIM és az egyedüliként 
árválkodó microSD kártya foglala- 
ta. A kütyü baloldalán találjuk az 
utolsó fizikai nyomógombokat, ide 
került ugyanis a hangerőállító- és a 
bekapcsoló is. 


Szoftver/Működés 

Az Access D785M működéséről 
egy kétmagos, 1 GHz-en üzemelő 
Cortex A9 processzor gondoskodik, 
mellé 1 GB RAM került. Az Android 
4.1 Jelly Bean ennek megfelelően 
viszonylag jól is érzi magát, apróbb 
röccenések azért elő-elő fordulnak. 


Hiába, a Google csak a legújabb, 
4.4 KitkKat esetén optimalizálta 
komolyan a gyengébb hardverekre 
az Androidot. A szoftverkínálat 

a gyártóhoz képest igen bőnek 
mondható. A D785-ön már a gyári 
(Google applikációkon kívül is talá- 
lunk érdekességeket. Megtaláljuk 
például az Aldiko névre keresztelt 
könyvolvasót, mely egyben PDF és 
e-book reader-ként is működik. 

A szoftver maga jól sikerült, sajnál- 
tam, hogy a hozzá tartozó könyvá- 
ruházban egyetlen magyar vonat- 
kozású anyag sem árválkodott. 
Kapunk még dokumentumszer- 
kesztőt a Kingsoft Office képében, 
de van Adobe Reader, Chrome 
böngésző és fájlkezelő is. Érdekes- 
ség, de két kalibrációs program is 
helyet kapott a modellen, az egyik 
a giroszenzor beállítására szolgál, a 
másik pedig megmutatja nekünk az 
elérhető GPS műholdak számát és 
azok jelerősségét. 


About Kingsoft Office.doc 


Last Modified:2013-12-13 14:48:26 

Telefonfunkciók 

Nem mindennapos, hogy egy 
táblagép esetében telefonfunkci- 
ókról kelljen írnom, az Alcor jelen 
tesztalanyánál mégis ez a helyzet. 
A D785M ugyanis tökéletesen úgy 
működik mint egy kétkártyás okos- 
telefon, annak minden előnyével és 
hátrányával. 


000008  €4 


A szoftverben helyet kapott a 
tárcsázó, a telefonkönyv, van SMS 
kezelő és a Személyek" azaz a 
telefonkönyv sem hiányzik. A tablet 
minden gond nélkül kezeli a két 
kártyát, egészen egy bejövő hívásig, 
ilyenkor ugyanis nem kapjuk meg 

a másik kártyára érkező SMS-eket 
vagy hívásokat. 


oz 


T-Mobile H Rákérdezés 


T-Mobile H 
01 mindig 


Értesítések 


Ez sajnos általános probléma az 
ilyen kütyük esetén, remélem a jö- 
vőben ezen is túl tudnak majd lépni 
a gyártók. A hangminőség egyéb- 
ként rendben van, sem én, sem a 
vonal másik felén lévő ismerős nem 
érzékelt problémát. 


Multimédia 

A hátlap felső részén lévő 2 mega- 
pixeles kamera a pozíciójával ellen- 
tétben sajnos messze nem a kínálat 
"teteje", az Alcor legtöbb modell- 
jéhez hasonlóan ez is afféle díszí- 
tésként került fel a modellre. Az 
elkészült képek homályosak és kissé 
élettelenek, pedig a gyártó becsüle- 
tére váljon, ezúttal szoftveresen is 
igyekeztek hozzáadni az élményhez. 
A gyártótól jövő legtöbb modellel 
ellentétben a D785M ugyanis nem 

a gyári kezelőfelülettel rendelkezik, 
illetve opciókból is jelentősen több 
van. 


Automatikus 


Éjszakai 


Napnyugta 
Buli 

Álló 

Fekvő 
Éjszakai portré 


Színház 


Lehetőségünk van bekapcsolni a 
HDR módot, megadhatjuk a kép jel- 
legét - például tengerpart vagy buli 
- illetve akár a színhatást is állíthat- 
juk. A további beállítások opción be- 
lül a lehetőségek tárháza nyílik meg 
előttünk, itt már az ISO értékeket, 
az élességet, és az önkioldót is bab- 

rálhatjuk. Egy apró szoftveres baki- 
val is találkoztam, sajnos többször 
előfordult, hogy a beállítások csak 
álló helyzetben működtek, elfek- 
tetve már nem érzékelte a képernyő 
az én nyomkodási kényszeremet. 
Nagyon tetszett, hogy van egy 3D-s 
felvételi mód is, ilyenkor az elké- 
szült kép a pásztázáshoz hasonlóan 
térben mozgatható. 


Akinek ez nem tetszik, annak ott 
van még a panoráma üzemmód is, 
illetve a videofelvétel sem maradt 
ki. Az elkészült művek 3gp formátu- 
múak és VGA felbontásban kerülnek 
rögzítésre, sokat tehát ne várjunk 
tőlük. A zenelejátszást a gyári 
Google programra bízták, ez ugyan- 
úgy működik ahogy a többi készülék 
esetén, azaz választhatunk előadó, 
album, dal és lejátszási lista szerint. 
Ha meguntuk a 8 GB-os memóriára 
feltöltött muzsikákat akkor az FM 
rádiót is használhatjuk, igaz, head- 
set nincs a csomagolásban, így azt 
külön kell beszereznünk. 


Adatkommunikáció/ Üzemidő 

A kifejezetten baráti ár ellené- 

re hatalmas pozitívum, hogy az 
Alcor modelljét bőségesen ellátták 
adatkommunikációs funkciókkal. A 
telefonfunkciók ismeretében nem 
meglepő a 36-s adatkapcsolat léte, 
de van N-es WiFi és Bluetooth 4.0 
is. Mivel autóstartó is jár a készü- 
lékhez, a (PS-vevő sem hiányzik, a 
modul tökéletesen végzi a dolgát, 
már a lakásban is megtalálta a jelet. 

Szoftveresen mindössze a gyári 
Google navigációt találjuk, netet 
nem igénylő szoftvert viszont 
külön kell beszereznünk. A készü- 
lék egyébként nem bánik rosszul 

a 2800 mAh-es akkumulátorral, 
nekem közepes nyomkodási meny- 
nyiség esetén is sikerült egy napot 
átvészelni, GPS-el körített haszná- 
lat esetén nyilván ne számítsunk 
ekkora mennyiségre. 


Ítélet 

Jelenleg alig 30 ezer forintba kerül az 
Alcor modellje, azt hiszem ez nem 
sok pénz érte. Tény, hogy el kell 
fogadnunk a 77-es mérethez képest 
kissé alacsony felbontású képernyőt 
és az apróbb megakadásokat, ám a 
mérleg másik oldalán ott áll a tele- 
fonfunkció, a teljes értékű Android 
és az árhoz képest korrekt össze- 
szerelési minőség. 


Ár/Érték: gaxkx 
Ergonómia WiXkix 
Design: $kiikxk 


Jó vétel 
8509 


Megjelenés éve: 2013 


Pro: 

- Olcsó ár 

- Korrekt összeszerelési minőség 
- Kétkártyás működés 


Kontra: 

- Telefonnak már túl nagy, 
táblagépnek viszont kissé kicsi 

- Gyenge kamera 


Méretek: 

e kijelző mérete: 7" 

e kijelző felbontása: 1024 x 600 

e kijelző típusa: LCD 

e eszköz mérete: 87 x 105 x 8.8mm 
e tömeg: 267 gramm 


Hardver: 

e processzor: Kétmagos Cortex A9 1.2 GHz 
e memória: 1024 MB 

e háttértár: 8 GB 

e bővíthetőség: v 

e kártya típusa: microsDHC 

e portok: 3,5 mm Jack, microUSB 


Multimédia: 

" kamera felbontás: 
2 megapixeles hátlapi kamera, 
0,3 megapixeles előlapi 

e video chat: v 

" video felbontás: VGA 

e FM rádió: x 

SZD :ze 


Hálózati adatok: 

e mobil: 34 modem 

(GSM 850/900/1800/1900 MHz) 
e WiFi: 802.11 b/g/n 

e Bluetooth: Bluetooth 4.0 

e GPS: A-GPS, Glonass 

e NFC: x 


Szoftverek: 
e op. rendszer: Android 4.1 Jelly Bean 
e spec. szoftverek: 


Akkumulátor: 
e gyári adatok: 28300 mAh 
e tapasztalat: Átlagos használattal 1 nap 

Digitech Tab Mini T79 - Koppintásnak gyenge 


Leteszteltük a Digitech alig 35 ezer forintba kerülő táblagépét. 


Manapság már az olcsó, kínai 
kütyük is elég elterjedtek kis ha- 
zánkban is, ezért is látni egyre 

több kínai tablet vagy telefonnak a 
tesztjét is. Sikerük titka az alacsony 
árcédulában és a jól hangzó specifi- 
kációban van elásva. 


Csomagolás 

A táblagép csomagolása egy csi- 
csás, színes doboz, amin a készülék 
fotója díszeleg és annak technikai 
paraméterei. A dobozt kinyitva a 
gép maga,a felhasználói útmutató, 
az adatkábel, a töltő, az USB OTG 
kábel és egy elég silány minőségű 
fülhallgató található. Utóbbi az 
Apple fülesét hivatott utánozni, de 
azt is elég sikertelenül. 


Külső 

A tableteket elég nehéz más stílus- 
jegyekkel felruházni, ezért sokszor 
hasonlítanak egymásra, akár meg- 
tévesztően is. Jelen esetben a Tab 
mini előröl egy kiköpött iPad mini, 
még a neve is hasonlít rá, ez már 
nem véletlen szerintem. Az előlapon 
csak a képernyő és az előlapi kame- 
ra található. 


A képernyő 7.9 hüvelykes, 768 x 
1024 pixeles felbontású. Arról nincs 
információ, hogy milyen technoló- 
giát használ, de gyanítom, egy TFT 
panelről van szó. A betekintési szö- 
gek nem ragyogóak, oldalról nézve, 
illetve alulról erősen feketedik a kép, 
felülről viszont tökéletesen látni. 


WIKITECH.HU 


Alulra nem került semmilyen csatla- 
kozó vagy nyomógomb, a jobb oldal- 
ra pedig a microSD kártyahelyet, a 
hangerőt szabályzó gombpárost és 
a képernyő zárolásáért felelős gom- 
bot helyezték el a mérnökök. Felül a 
fejhallgató kimenet, a microUSB és 
microHDMI csatlakozó, a reset gomb 
és a mikrofon található. A bal oldal 
teljesen üres, így ez a kihasználatla- 
nabb része a tabletnek. 


A hátlap anyaga fém, ebben is az 
Apple termékére hajaz a gép, hátul 2 
matrica, egy hatalmas logó, a hátla- 
pi kamera és a hangszóró található. 
A leszedhetetlen hátlap alá egy 
ismeretlen kapacitású akkumulátort 
helyeztek el a tervezők. Annyit kell 
tudni róla, hogy közepes használat- 
tal körülbelül 1 napot lehet kihozni a 
táblagépből. 


Hardver/Működés 

A burkolat alatt egy kétmagos, 
1,2GHz-es processzor dolgozik, ez 
ARMVv/7-es architektúrát használ, de 
a hardver gyártóját nem ismerjük. 
Ha tippelni kellene akkor szerintem 
egy Rokchip vagy MTK processzort 
rejt a készülék. A grafikai feladato- 
kat egy Mali-400MP GPU végzi el. 
A RAM mérete 1GB, a belső tárhely 
pedig 8GB-os lett, utóbbi persze 
microSD kártya segítségével bővít- 
hető. 


Az eszköz fedélzetén egy Android 
4.2.2-es operációs rendszer talál- 
ható, erre semmilyen más kezelő- 
felület nem került. A sebessége 
kifejezetten jó, nem akad és még 
az 1080p-s, azaz Full HD felbontású 
videókat is kiválóan kezeli. A fel- 
használói élmény alapján anélkül, 
hogy a gép eredetét és specifikáció- 
ját ismerném egy Snapdragon S4-et 
tudnék tippelni, vagy egy nagyon 
erős MTK chipsetet, tehát tényleg 
nagyon rendben van a működés. 


A felhasználó felület maradt a gyári, 
a Nexusokon megszokott Holo Ul. 

A felület teljesen leegyszerűsített, 
nem csicsázott és animációzott, 
talán ezért is fut olyan kiválóan. A 
kezdőlapok száma 7 lehet, erre a 
szokásos widgetek és alkalmazás 
indítók tehetőek ki. 

Extra alkalmazások között ott van a 
Flash player, Documents to go, Aldi- 
ko, File Manager és ezzel ki is fújt az 


egész. A memóriakezelés megfelelt 
elvárásaimnak, elégedett voltam 
ezzel a résszel. 


Multimédia 

A hátlapon egy 2 megapixeles, fix- 

fókuszos kamera található. Beállí- 

tási lehetőségek szinte nincsenek, 

illetve csakis a nagyon alap dolgok. 
Az elkészült képek minősége rossz, 
a kamera inkább csak afféle jelzé- 


sértékkel bír, elmondható, hogy ez is 


van rajta, de hasznát nem vesszük. 


A zenelejátszó a gyári Play zene 
program, ebben van egulaizer, al- 
bumborító, ismétlődés és a további 
alapdolgok. A külső hangszóró mi- 
nősége elég gyenge, fülest csatla- 
koztatva már egész értelmes hang- 
zásnak lehetünk fültanúi. FM-rádió 


ebben az eszközben sincs, akárcsak 
a legtöbb táblagépben. 


WIKITECH.HU 


A gépben nincs 36 modem, viszont 
van benne WiFi, Bluetooth modul, 
de a GPS kimaradt a repertoárból. 
Adatkommunikációs téren nagy- 
jából ennyit lehet megemlíteni a 
Tab miniről, hiszen egy táblagépről 
beszélünk, amely nem képes hang- 
hívások lebonyolítására. 


Összegzés 

A Digitech egy korrektnek mond- 
ható gépet tett le az asztalra. 
Azonban azt el kell fogadni, hogy 
az előlap nem üvegből van, a kame- 
ra elég gyatra és a felbontás sem 

az igazi ekkora kijelzőmérethez. A 
készülék viszont csak 35.000 Ft-ba 
fáj, ennyiért viszont egész kellemes 
ajánlat, főleg, hogy fémből készült a 
hátlap anyaga és gördülékeny a me- 
nürendszer. A végítéletem pedig az, 
hogy ha egy nagyon olcsó, interne- 
tezésre és filmnézésre használható 
tabletre van szükségünk, akkor jó 
ajánlat a készülék, aki viszont kicsit 
többre vágyik, annak bizony több 
pénzt kell szánnia a dologra. 


A készüléket a -tól 
kaptuk. 


Köszönjük. 


Ár/Érték: Xk 
Ergonómia: 


Design: 


Megjelenés éve: 2013 


Pro: 
- Fém ház 
- Nem laggol 


Kontra: 
- Uzemidő nem az erőssége 
- Előlapon plexi lap van 


Méretek: 

e kijelző mérete: 7" 

e kijelző felbontása: 1024x768 pixels 
e kijelző típusa: LCD" 

e eszköz mérete: 182 x 19x9 mm 

e tömeg: 0 gramm 


" 


Hardver: 

e processzor: Kétmagos, 1,2GHz-es 

e memória: 2048 MB 

e háttértár: 8 GB 

e bővíthetőség: v 

e kártya típusa: microsDHC 

e portok: microUSB, miniHDMI, 3,5 mm 
audio 


Multimédia: 

e kamera felbontás: 
2 megapixeles hátlapi kamera, 
0,3 megapixeles előlapi 

e video chat: v 

e video felbontás: VGA 

e FM rádió: 

2531 


Hálózati adatok: 

e mobil: - 

e WiFi: 802.11 b/g/n 

e Bluetooth: Bluetooth 
e GPS: - 

e NFC: 


Szoftverek: 
e op. rendszer: Android 4.2.2 
e spec. szoftverek: 


Akkumulátor: 
e gyári adatok: - 
e tapasztalat: 1 nap 

Alcatel One Touch Fire - 
A Róka megvillantja tudását 


Nálunk járt az Alcatel első Firefox OS alapú készüléke. 


Egy új platformot hozott el az 
Alcatel modellje, ez pedig nem más 
mint a Firefox OS. Mindig izgalmas, 
hogy egy új szoftver hogyan teljesít 
egy új készüléken, azt már most 
előre leszögezhetem, hogy nem egy 
brutál hardveres és péklapát mé- 
retű telefont gyártottak le, sokkal 
inkább egy szerényebb tudású, olcsó 
mobil hagyta el a tervezőasztalt. 


Csomagolás 

A készülék doboza elég visszafo- 
gott, tartalma is szegényesnek 
mondható, csupán a töltő van a 
készülékhez csomagolva és egy 
adatkábel. A telefonhoz kapunk egy 
tájékoztatót is, főleg a Firefox OS 
miatt. 


Külső 

A One Touch Fire külseje nem ha- 
sonlít egyik eddig látott modellre 
sem, fő színe a fehér, de létezik zöld 
kerettel és narancssárga hátlappal 
is. A sarkok lekerekített formát kap- 
tak, az előlap letisztult világa pedig 
tovább erősíti a kisded formát. Az 
előlap alján egy mikrofon és egy 
érintőgomb található, föléjük került 
a megjelenítő, a legfelső részen pe- 
dig egy Alcatel logó, a beszédhang- 
szóró, a közelségmérő szenzor és az 
értesítő LED foglal helyet. 


WIKITECH.HU 


A megjelenítő 3,5 hüvelykes, HVGA 
felbontású, mezei TFT panelű 
egység. A betekintési szögek ennek 
megfelelően alakulnak, vagyis egy 
idő után elég erősen invertálódnak 
a színek és a képe is eléggé pixeles. 
A multitouch támogatás kimaradt 
ebből a készülékből, érthetetlen 
számomra, hogy ezt mért hagyták 
ki 2013 végén egy új 0S-t bemu- 
tató modellből. A One Touch Fire 
bal oldalán a hangerőt szabályzó 
gombpáros és a microUSB foglalat 
található, alulra semmi sem került, 
ahogy a jobb oldal is csupaszon ma- 
radt, míg a felső részen megtaláljuk 
a 3. 5mm-es jack csatlakozót és a 
ki-és bekapcsoló gombot. 


A hátlapon egy Firefox OS felirato- 
zás hirdeti, hogy mi fut a készülé- 
ken, feljebb egy brand jelzés, majd a 
hátlapi kamera és a hangszóró van. 
A hátlap alatt egy 1400mAh-s akku- 
mulátor tartózkodik, ez cserélhető 
is, valamint van lehetőség microsD 
és SIM kártya behelyezésére is. 
Üzemidő tekintetében elmondható, 
hogy 1 napot ki lehet vele húzni, ha 
viszont nagyon terheljük a gépet 
akkor lehet napközben sipákolni fog 
a hálózati töltőért. 


Hardver/Működés 

Az Alcatel készülékében egy 0ual- 
comm MSM7227A processzor dolgo- 
zik, ez egy darab IGHz-s processzor- 
magot jelent, ehhez társul hozzá 


az Adreno 200-as grafikai gyorsító, 
illetve a 256MB RAM. A belső tár- 
hely felhasználható mérete 160MB, 
persze ez irtó kevés, ezért gyárilag 
beletettek egy 2G6B-os memóriakár- 
tyát, de ezt bármikor kicserélhetjük 
egy nagyobb darabra. 


HD) 16:28 


9606 


Marketplace AccuWeathe HERE Maps Galéria 


9 Mm" 


Névjegyek Levelező Facebook Twitter 


Naptár Számológép Beállítások 


Ora 
You 


Wikipedia — YouTube 


J7 8 


Do: 


Az eszközön a Firefox 0S 11-es 
verziója fut, röviden és tömören egy 
butítottabb, kevesebb alkalmazás- 
sal és visszafogottabb megjelenés- 
sel domborító i05S-ről beszélünk. 
Amit fontos most leszögezni, a 
programokat képes a háttérben 
eltárolni, hiába csak 256MB a RAM 
mérete, viszont eléggé rossz fényt 
vet az operációs rendszerre az, hogy 
akadozik ezen a készüléken. Sze- 
rény véleményem szerint egy kicsit 
fejlettebb hardver illőbb lett volna, 
persze nem kell egy Snapdragon 
800, de mondjuk egy Snapdragon 
MSM8255-ös SoC bőven elfért volna 
egy Adreno 205-tel a fedélzetén. 


Amit lényeges tudni a rendszerről, 
hogy nincs külön menü, minden 
alkalmazást a főképernyőre pakol, 
alul van egy sáv amiben az ikonokat 
ki lehet cserélni, azok tehát nem 
fixek. Az alkalmazásokból középső 
gomb megnyomásával léphetünk 
ki, hosszú nyomásra viszont az 
aktuálisan futtatott alkalmazáso- 
kat látjuk, ezeket bezárhatjuk vagy 
folytathatjuk ott a teendőnket ahol 
abbahagytuk. Nagyon pozitív dolog, 
főleg az Androiddal szemben, hogy 
ide nem kell 2GB RAM az összes 
applikáció eltárolásához, hanem va- 

lószínűsíthetően akárcsak az Apple 
terméke ez is lefagyassza a ROM-ra 
az alkalmazásokat. Minden alapvető 
szoftver megtalálható a készüléken 
amit használhatunk, vannak játékok 
is de ezek persze nagyon alapszin- 
tűek, illetőleg van alkalmazás bolt 
is. Ez utóbbi jelenleg még nagyon 
kezdetleges, az elérhető programok 
száma minimális. 


Multimédia 

A hátlapra beépített 3.15 megapixe- 
les kamera nem sok érdekességet 
tartalmaz, nincs benne autófókusz 
illetve a beállítási lehetőségeknek 
is búcsút mondhatunk, tehát csak 
a kattintgatás marad számunkra. 
Videót VGA felbontásban rögzít, 30 
képkocka/másodperccel. 


Az elkészült kép minősége nem az 
igazi, már az autófókusz hiánya 
miatt is sokkal kevesebb esélye 
van egy másik kamera ellen. A 
zenelejátszó is egy nagyon egy- 
szerű program, de azért került bele 
többféle ismétlési mód, illetve 
képes a zenéink előadó vagy album 
szerint rendezésére is. Egualizernek 
vagy hasonlónak nyoma sincs, az 
albumborítókat viszont megtekint- 
hetjük. A külső hangszórótól sokat 
nem vártunk, így legalább nem 
volt csalódás a gyengébb minőség. 
Fülhallgatóval már jobban szólt, ott 
a mély és magas hangok is nagyjá- 
ból rendben voltak. Van FM-rádió, 
ez csak a headset csatlakoztatása 
után válik elérhetővé, a szoftver a 
rádióállomásokat képes automati- 
kusan beállítani. 


Tesztalanyunk adatkommunikáci- 
ós téren erősíti az alsó kategóriát, 


WIKITECH.HU 


azaz van 3G, WiFi (b/g/n), GPS (ez 
hasznos lehet a Here térkép elin- 
dításakor) és Bluetooth 3.0. NFC, 
DLNA és egyéb, ma népszerű dolog 
nincs, igaz ezek ilyen ár mellett már 
a sci-fi kategóriát súrolnák. A tele- 
fonálással és SMS küldés/fogadás- 
sal semmilyen problémám nem volt, 
valamint a böngésző is megfelelően 
működött, az ott lévő akadásokat 
pedig a processzor számlájára írjuk. 


Összegzés 

Nos kicsit vártam, hogy vajon mit 
fejlesztett ki a Mozilla az okoste- 
lefonokra és meg kell mondanom 
hogy maga az elgondolás nem 

is rossz, inkább a kivitelezéssel 
vannak problémák. Személy szerint 
egy kicsit erősebb hardvert tettem 
volna a rendszer alá, persze ez a 
gyenge SoC legalább arra elég, hogy 
megmutassa, az optimalizáció na- 
gyon jól sikerült. Sajnos így is kicsit 
döcögősen fut ezen a modellen a 
rókás szoftver. Azt be kell látni, ez 
egy próbaeszköz a nagyközönség 
tesztelésére, valószínűleg jön majd 
egy erősebb ajánlat, amit én már 
most várok. Addig persze még van 
idő, így az alkalmazások fejlesztését 
is el kell kezdeni a szoftverhez. Jelen 
pillanatban a két nagyobbik szolgál- 
tató (rózsaszín és kék) értékesíti a 
mobilt, náluk kártyás csomagban 20 
ezer Forintba kerül. Ennyit megér- 
het bárkinek akinek nincsenek nagy 
vágyai, de kipróbálna valami újat. 
Esetleg még azok számára is ajánl- 
ható akik egy hiperolcsó, iPhone 
szerű rendszert szeretnének látni 

a telefonjukon vagy csak egy olcsó 
mobilt szeretnének telefonálásra, 
SMS-ekre, illetve egy kis internete- 
zésre. 


Ár/Érték: dák x 
Ergonómia $iXXix 
Design: kkkkk 


Jó vétel 
8090 


Megjelenés éve: 2013 


Pro: 
- Olcsó 
- Jó szoftver 


Kontra: 
- Gyenge hardver 
- Kevés program 


Méretek: 

e kijelző mérete: 3,5" 

e kijelző felbontása: 320x480" 

e kijelző típusa: TFT" 

e eszköz mérete: 115 x 62.3 x 12.2mm 
e tömeg: 108 gramm 


Hardver: 

e processzor: Oualcomm MSM7227A, 1GHz 
e memória: 256 MB 

e háttértár: 2 GB 

e bővíthetőség: v 

e kártya típusa: microsDHC 

e portok: microUSB, 3,5mm audio 


Multimédia: 

" kamera felbontás: 3 megapixel 
e video chat: x 

e FM rádió: v 

.3D:Xx 


Hálózati adatok: 

e mobil: GSM 850 / 900 / 1800 / 1900, 
HSDPA 850 / 1900 / 2100 

e WiFi: WiFi b/g/n 

e Bluetooth: Bluetooth 3.0 

e GPS: van 

e NFC: x 


Szoftverek: 
e op. rendszer: Firefox OS 
e spec. szoftverek: 


Akkumulátor: 
e gyári adatok: 1400mAh 
e tapasztalat: 1 nap közepes használattal 


19. OLDAL 


Louisiana 


.. Catahoula Leopárd - 
e. a démoni tekintetű 
estyén kutyafajta 


Ági 


i Ve 42 E; 


EZI Több mint ingyenes újság tabletekre 
414 14 alkalmazásból! 


Keresd az -ban 
és a -ben! 


Available on the ka SÉDPOGÁTEÉN 
[J App Store a Google play 


Taáblamagazin 


